Nicola Royle

Nicola Jane Royle genetikari britainiarra da, eta Leicester-eko Unibertsitateko Genetika eta Genomaren Biologia Saileko Telomere Ikerketa Taldea zuzentzen du.Telomeroen egonkortasunean eragina duten prozesu zelularretan espezialista da, kromosomen muturrak estaltzen dituzten eta minbizian eta zahartzaroan funtzio esanguratsuak betetzen dituzten DNA-proteina funtsezko egituretan.

 Hezkuntza 
Roylek bere B.Sc. gradua lortu zuen Genetika eta Biologia Zelularrean  Manchester-eko Unibertsitatean, eta, ondoren, Reading-eko Unibertsitatean Ph.D. [doktoretza] , Britainia Handiko behi-arraza arraroen genetikari buruzko ikerketengatik.

 Ibilbidea eta ikerketa 
Doktoretza lortu ondoren, Royle J. L. Hamerton-en giza genetikako laborategian hasi zen lanean, Manitoba-ko Unibertsitatean (Kanada), doktoretza ondoko ikertzaile gisa.Ondoren, Leicester-eko Unibertsitateko Sir Alec Jeffreys-en taldean sartu zen. Denbora horretan, konturatu zen giza GC-n aberatsak diren minisateliteak, hatz-marka genetikoen markatzaileak, ez daudela ausaz banatuta, baizik eta giza kromosomen muturretan taldekatuta.Royle-ri sei urteko MRC-HGMP Medical Research Council (MRC) - Human Genome Mapping Project (HGMP)[ Medikuntza Ikerketarako Kontseilua (MRC) - Giza Genoma Mapatzeko Proiektua (HGMP) ] Senior Research (ikerketa nagusia) Fellowship saria eman zioten, telomeroen genetika molekularrean ikerketa-programa independente bat garatzeko. 1997an Genetikako irakasle izendatu zuten Leicester-eko Unibertsitatean, eta 2002an mailaz igo zuten. Orain irakasle elkartua da Genetika eta Genomaren Biologia Sailean.

Royleren ikerketak telomeroen egonkortasunari eragiten dioten prozesu molekularrak izan ditu ardatz. Frogatu zuen giza telomeroek leinu haploideetan zehar eboluzionatzen dutela, lerro germinalean maiz birkonbinatu gabe. Telomeroek bideratutako kromosomen orbaintzea ezaugarritzen lagundu zuen sortzetiko terminalen delezio-sindromeak zituzten pazienteetan. Royle-k eta bere taldeak frogatu zuten DNAren desoreken konponketan (MMR) Mismatch Repair  [Lotura okeraren konponketa] akatsak, bereziki MSH2-aren galera, koloneko minbizietan telomeroen ezegonkortasuna eragiten duela eta, ondoren, telomero antzeko errepikapen batzuk, bereziki (CTAGGG)n, oso ezegonkorrak direla zelula-zatiketan. Bere taldeak ekarpen handiak egin ditu zenbait minbizitan, bereziki sarkometan, aktibo dagoen Telomeroen Luzapen Alternatiboaren (ALT) mekanismoa ulertzeko.

Berrikiago Royle-ren taldeak giza herpesbirus 6 aztertu du, telomeroetan integratu eta familietan heredatu daitekeena. Frogatu dutenez, heredatutako HHV-6 genoma integratua (iciHV-6) partzialki edo erabat eszita daiteke, eta horrek telomeroen luzerari kalte egin diezaioke. Royle-k eredu bat proposatu du, non HHV-6ren genomaren eszisioa gertatzen den telomere-begiztak (t-loop) bultzatutako prozesuen bidez, eta birusaren berraktibaziorako lehen urratsa izan daiteke.

 Erreferentziak 

 Kanpo estekak 

Kategoria:Gizabanako biziak
Kategoria:Genetikalariak
Kategoria:Emakume genetikalariak
Kategoria:Erresuma Batuko genetikalariak